
הכנסת העשרים
מושב שלישי
<פרוטוקול מס' 132>
מישיבת הוועדה המיוחדת לדיון בהצ"ח הרשות הממשלתית להתחדשות עירונית, הצ"ח התכנון והבניה (הוראת שעה) ובהצ"ח שירותים פיננסיים חוץ מוסדיים
יום שני, א' באב התשע"ז (24 ביולי 2017), שעה 12:45
<סדר היום:>
<הצעת חוק התכנון והבנייה (תיקון מס' 110 - הוראת שעה) (פיצול דירות), התשע"ז-2016 (פ/3044) (כ/673), של חה"כ רועי פולקמן, הכנה לקריאה שנייה ושלישית, רביזיה - בקשה לדיון מחדש של חברת הכנסת רחל עזריה לפי סעיף 115 לתקנון הכנסת בנושא הפיכת שטח שירות לשטח עיקרי>
נכחו:

<חברי הוועדה:> 
רחל עזריה – היו"ר
דוד ביטן

<מוזמנים:> 
	עו"ד במחלקת חקיקה, משרד המשפטים 
	–
	כרמית יוליס

	משפטנית-מח' יעוץ וחקיקה, משרד המשפטים 
	–
	נועה עמירב

	קצינת ייצוג במדור יעח"ק, משרד הביטחון 
	–
	קלרית גרבי

	מפק"ר רמ"ד הנדסה מיגון וחילוץ, משרד הביטחון 
	–
	צלצאו  נדאו

	מנהלת אגף קשרי ממשל, משרד האוצר 
	–
	אורנה נידם

	עו"ד בלשכה המשפטית, מינהל התכנון, משרד האוצר 
	–
	אפרת ברנד

	סגנית מנהל אגף בכיר תכנון, משרד הבינוי 
	–
	מלכה שניאור

	ממונה תכנון סביבתי, המשרד להגנת הסביבה 
	–
	פנינה קפלן

	עו"ד, לשכה משפטית, רמ"י - רשות מקרקעי ישראל 
	–
	עמיר  שקד

	יועמ"ש, מרכז שלטון מקומי 
	–
	מירה סלומון

	עו"ד, עוזר ליועמ"ש, עיריית ירושלים 
	–
	אוהד דהאן

	יועץ משפטי לתכנון ובנייה, פורום ה-15 
	–
	שלום זינגר

	מנכ"לית, הקשת הדמוקרטית המזרחית 
	–
	יעל בן יפת

	נציג ציבור ויוזם ההצעה 
	–
	מנחם גלילי

	שדלן/ית (גורן עמיר יועצים בע"מ), מייצג/ת את פורום ה-15 הערים העצמאיות
	–
	רחל יעל וידל

	שדלן/ית (גורן עמיר יועצים בע"מ), מייצג/ת את פורום ה-15 הערים העצמאיות
	–
	יהושע שלמה זוהר


<ייעוץ משפטי: >
תומר רוזנר
גלעד קרן
<מנהלת הוועדה:>
אריאלה מלכה
<קצרנית פרלמנטרית:>
אושרה עצידה
<הצעת חוק התכנון והבנייה (תיקון מס' 110 - הוראת שעה) (פיצול דירות), התשע"ז-2016,  (פ/3044/20) (כ/673), הצעת ח"כ רועי פולקמן, הכנה לקריאה שנייה ושלישית, רביזיה - בקשה לדיון מחדש של חברת הכנסת רחל עזריה לפי סעיף 115 לתקנון הכנסת בנושא הפיכת שטח שירות לשטח עיקרי >
<היו"ר רחל עזריה:>
צהריים טובים. אני שמחה לפתוח את הדיון בהצעת חוק התכנון והבנייה (תיקון מס' 110 - הוראת שעה) (פיצול דירות), התשע"ז-2016,  (פ/3044/20), הכנה לקריאה שנייה ושלישת – דיון רביזיה שהגשתי. הרביזיה היא רק בנושא של הפיכת שטח שירות לשטח עיקרי. 

אני מצביעה על פתיחת רביזיה. מי בעד? מי נגד? אין. מי נמנע? אין.

הצבעה
בעד – פה אחד
פתיחת הרביזיה התקבלה. 
<היו"ר רחל עזריה:>
פה אחד.
<דוד ביטן (הליכוד):>
מה קרה?

<תומר רוזנר:>
הדיון נפתח מחדש.

<היו"ר רחל עזריה:>
הדיון נפתח בדיוק עכשיו.

הגיעו אליי כמה פניות בנושא. ההצעה שעומדת על סדר-היום היא להגדיר או להגביל את הגודל של שטח השירות המותר, כששטח שירות יוכל להיות עד 60 מטר.

<דוד ביטן (הליכוד):>
בגדול, אין לי בעיה עם זה. אנחנו מבינים את זה. אם יש עכשיו מרתף של 100 מטר, אז איך אתם רוצים שיחלקו את השטח?  תסבירו לי איך טכנית זה נעשה.
<תומר רוזנר:>
ממילא הדירה לא יכולה להיות יותר מ- 60 מטר.

<היו"ר רחל עזריה:>
לא, דירה יכולה להיות. אין מקסימום. 

<דוד ביטן (הליכוד):>
איך הם יפצלו את זה? אני לא מבין את העניין. טכנית זה בעייתי. מה יעשו? יוותרו על 40 מטר? 

<כרמית יוליס:>
למה? 40 מטר ימשיכו לשרת את הדירה - - - בשימוש של מרתף.

<דוד ביטן (הליכוד):>
לא, אבל את יורדת. הרי או שיש אפשרות לכניסה חיצונית מהמרתף - אז בסדר. יש כניסה חיצונית -  סוגרים, ואז יש כניסה פנימית ל-40 מטר האחרים. אבל אם אין והכניסה היא פנימית נכנסים מעוד דלת פנימה למטה - נניח 20 מטר למעלה ו-60 למטה – במצב הזה אי-אפשר לפצל. זה בעיה.
<כרמית יוליס:>
למה? עדיין הבית המקורי שהיה בעבר, הוא ישתמש ביתרת המרתף.

<דוד ביטן (הליכוד):>
אבל לפעמים אין אפשרות טכנית לעשות את זה. אז מה עושים במקרה הזה? 

<תומר רוזנר:>
לא. - - - יכולים לבקש בהקלה - - -
<דוד ביטן (הליכוד):>
לא, הוא צריך תב"ע. איזה הקלה? הפתיחה אי-אפשר בהקלה.

<היו"ר רחל עזריה:>
לא הפתיחה, את המעבר נעשה שאפשר בהקלה. את המעבר, את ההתאמות, כדי שאפשר יהיה להשתמש ב-40 מטר הנוספים, נניח? נניח שני המטר?

<דוד ביטן (הליכוד):>
זה בסדר. דבר שני שלא שמתי לב אליו - - -

<כרמית יוליס:>
זה פשוט לא יהפוך למגורים. יכול להישאר כמו שהוא.
<דוד ביטן (הליכוד):>
אין לי בעיה. אמרתי שאין לי בעיה.

<היו"ר רחל עזריה:>
לא, בסדר. אז נעשה הקלה ב - - -

<דוד ביטן (הליכוד):>
הבנתי, אתם בלחץ יותר מדי שאנשים ירחיבו.  קשה להרחיב מרתף שהוא כבר זה, או שאין מרתף אז יהרסו את הבית וישימו  מרתף. את זה הבנתי, על הפחד שלכם המוגזם. יש רק דבר אחד שאני כן רוצה לתקן אם כבר פתחנו. הרי אנחנו סיכמנו עם הרשויות על שליש היטל השבחה ושליש בסוף. אבל אני כן רוצה שיהיה כתוב שאם מישהו משנה, הופך שירות לעיקרי הוא  ישלם מלא. 
<תומר רוזנר:>
אבל זה אי-אפשר - -  -

<דוד ביטן (הליכוד):>
למה לא?

<תומר רוזנר:>
 על שטח שירות? אוקי, בסדר. 

<דוד ביטן (הליכוד):>
ישלם מלא. על הפיצול הוא לא ישלם, אבל על הפתיחה. אחרת אנשים ינצלו ואני לא מוכן לזה -בסדר?

<כרמית יוליס:>
אנחנו גם כמובן מסכימים.

<היו"ר רחל עזריה:>
על שטח שירות ישלם מלא. אנחנו יכולים לעשות את זה טכנית ברביזיה הנוכחית?

<תומר רוזנר:>
כן, זה על אותו נושא.  

<היו"ר רחל עזריה:>
בסדר. 

בבקשה, השלטון המקומי.

<שלום זינגר:>
חבר הכנסת ביטן, אם ישלמו מלא, מבחינתנו שיהפכו את כל שטח השירות - - -
<היו"ר רחל עזריה:>
לא, לא. אבל יש לנו פה משרד משפטים. אנחנו מייצרים פה הסכמות.

<דוד ביטן (הליכוד):>
יש מגבלה ל-60 מטר. זה טופל בתיקון הקודם, אז מה הבעיה?

<מירה סלומון:>
זו היתה הערה צינית.

<דוד ביטן (הליכוד):>
לא, זה הסיפור. אני לא רוצה שינצלו את זה למשהו. 

<היו"ר רחל עזריה:>
כן, בבקשה.

<אפרת ברנד:>
רק אם אפשר לדייק עוד משהו נוסף בהמשך לשיח שהיה  בדיון הקודם באמת שכל השיח היה על מרתפים. בהמשך למה שהציג חבר הכנסת ביטן, הצורך  באמת הוא כשיש מרתף שהוא חלק מהבית ואז אמר חבר הכנסת ביטן, שנכון להחיל עליו את ההסדר. אנחנו ודאי לא חושבים שנכון להחיל את ההסדר על שטחי שירות אחרים כדוגמת מחסנים כי כל הרציונל שחבר הכנסת ביטן הציג היה באמת שיש משהו שמהווה חלק מהבית. למעשה, הוא כאילו שימוש מגורים. לקחת מחסן - - -
<היו"ר רחל עזריה:>
לא, לא – סליחה.

<דוד ביטן (הליכוד):>
תומר לא מסכים.

<אפרת ברנד:>
ראיתי את הנוסח שנשלח לשטחי שירות באופן כללי. 

<קריאה:>
נכון.

<דוד ביטן (הליכוד):>
לא דובר. דובר על שטחי שירות, לא רק זה. זה מה שדובר. הסברנו את המרתף כדוגמה. אבל אם תומר אומר לי לא, אז לא. אין לי מה לעשות.

<היו"ר רחל עזריה:>
תקשיבו שניה, אי-אפשר. אני יודעת, זה - - - 

<קריאה:>
- - - מרזב ומזגן.

<דוד ביטן (הליכוד):>
מרזב ראוי למגורים? הוא אמר: מרזב. אמרתי: מרזב ראוי?

<היו"ר רחל עזריה:>
קודם כל, מרזב זה עילה לדיאטה. 

<דוד ביטן (הליכוד):>
יש בעיה. אני מוכן לתיקון אחד קטן. אם המחסן הוא מחוץ לבית ויש מקומות, זה לא יכול להיות. הוא לא יכול לעשות. 

<אפרת ברנד:>
הרבה פעמים הוא כאילו צמוד דופן לבית, אבל הוא עם כניסה נפרדת.

<דוד ביטן (הליכוד):>
צמוד דופן אין בעיה - - 

<אפרת ברנד:>
אני רוצה להסביר מה הבעיה. 

<דוד ביטן (הליכוד):>
- - אבל אם זה מחוץ לבית ויש מקומות אז לא.

<היו"ר רחל עזריה:>
רגע, חברים. עכשיו ניתן לאפרת לדבר מהתחלה עד הסוף ואחר כך היועץ המשפטי יגיב.

<אפרת ברנד:>
אני רוצה להזכיר קצת את ההיסטוריה של החוק הזה, מאיפה הוא הגיע. באו בדיונים הראשונים ואמרו: יש לנו בית - אמרה את זה גם גברתי – שהמשפחה הזדקנה. נוצר בית גדול. את אותו בית, את אותה יחידת דיור של מגורים, אנחנו רוצים לאפשר לעשות בה יחידת דיור נוספת. זה היה הרציונל שהוצג בחוק. 
אחר כך בא חבר הכנסת ביטן בדיון האחרון ואמר: אבל יש בו מרתף שמהווה חלק מיחידת הדיור. צריך להבין שגם בהצעה של מרתף יש הרחבה של הרציונל שהוצג בהתחלה. כיוון שהרציונל שהיה בהתחלה: יש פה משפחה שקטנה שהיא לא צריכה כבר את כל הבית. לכן, עושים פה עוד יחידת דיור נוספת. ההעמסה על התשתיות לכן היא כנראה פחותה, ההעמסה על כל המרחב. כי זה  לא שאת מכניסה עוד ארבע משפחות לארבע יחידות דיו,. יש פה משפחה שהיא קצת כבר בצורה שונה בגלל הבית.
פה מה אנחנו אומרים? אנחנו מאפשרים גם במרתף. מה זה אומר שאנחנו מאפשרים גם במרתף? יכולה אותה משפחה שהיא עדיין עם ילדים, שהיא עדיין גדולה, להמשיך ולהתגורר בדירה למעלה, ואת המרתף למטה, - -

<דוד ביטן (הליכוד):>
בואי, אני אתן לך - - - 

<היו"ר רחל עזריה:>
רגע, תנו לה לדבר.

<אפרת ברנד:>
שניה, רק לסיים את הטיעון.

- - ולקחת משפחה נוספת ואותה על המשפחה הקיימת שיכולה להיות משפחה עדיין עם ילדים, משפחה צעירה, משפחה שצורכת תשתיות, להכניס עוד משפחה.  את זה קיבלנו. שמענו את הטיעון של חבר הכנסת ביטן. עכשיו אנחנו רוצים לקחת את זה פעימה נוספת. לא רק אם זה מרתף שכמו שאמר חבר הכנסת ביטן זה חלק מיחידת הדיור, מחסן שבכלל אין לו שום קשר ליחידת הדיור, מעולם הוא לא שימש למגורים, הוא מחסן של אחסון, גם אותו אנחנו נכניס כיחידת דיור.
<היו"ר רחל עזריה:>
מה ההבדל בין זה לבין מרתף?

<תומר רוזנר:>
מרתף הוא גם שטח שירות ואחסנה.

<אפרת ברנד:>
מדובר פה, בסופו של יום, צריך להזכיר, בהקלת חובה, בהקלה ששיקול הדעת של הרשות, של הוועדה המקומית, בלתת אותו הוא מצומצם יותר. הוא מצומצם יותר מאשר ההקלה שהיא הקלת רשות שאז נבחנים באמת הצרכים, צורכי הציבור, התשתיות, מבני הציבור. לכן, כאשר עושים הרחבה כזו של ההבנה התכנונית שאומרת: תכנון צריך להיות באמצעות תוכנית, צריך לראות שאנחנו לא שופכים התינוק עם המים. 
הצעת החוק התחילה עם בית שהזדקן. אחר כך בא חבר הכנסת ביטן ואמר: אני מבקש להרחיב את זה גם למרתף, וזו היתה כל ההבנה בדיון הקודם. עכשיו פתאום אומרים: לא. גם אם יש מחסן או שטח שירות אחר שאני לא יודעת, איזושהי חניה, - -
<היו"ר רחל עזריה:>
איזה שטח שירות? חניה - לא.

<אפרת ברנד:>
- - חניה סגורה שזה גם שטח שירות. 
<תומר רוזנר:>
- - - אמרנו שלא בונים, אז אין בנייה.

<אפרת ברנד:>
יכולה להיות  חניה שהיא סגורה, תומר.

<תומר רוזנר:>
אם היא סגורה, מצוין. אז שיעשה - - -

<דוד ביטן (הליכוד):>
חניה לא בפנים.  כן, תציין להם את זה שיהיו רגועים.

<אפרת ברנד:>
- - -  לא חושבים שזה מצוין.

<היו"ר רחל עזריה:>
אפרת, מה הדברים שמטרידים אותך? חניה – הבנו. לא בפנים.

<דוד ביטן (הליכוד):>
חניה לא בפנים.

<אפרת ברנד:>
מחסן, מחסן הוא לא חלק מיחידת הדיור.

<היו"ר רחל עזריה:>
מה ההבדל בין מחסן לבין מרתף?

<דוד ביטן (הליכוד):>
תני לי רגע להסביר משהו.

<היו"ר רחל עזריה:>
רגע, שניה. זאת אומרת, מחסן שהוא לא חלק מהיחידה. תגידי את הרשימה של כל הדברים.

<אפרת ברנד:>
הדברים שעכשיו עולים בדעתי הם מחסן שאי-אפשר לראות בו חלק מיחידת הדיור. לוקחים פה שטח שירות שהוקצה למחסן והופכים אותו ליחידת דיור.

<היו"ר רחל עזריה:>
אני חושבת על בית פרטי.

<אפרת ברנד:>
הרבה מאוד יש שהמחסן הוא צמוד דופן לבית ולא היתה הבנה של החוק הזה.

<דוד ביטן (הליכוד):>
צמוד לדירה הוא לא יותר מ-15 מטר. אני לא מבין. תני לי רגע להסביר משהו.

<היו"ר רחל עזריה:>
וזה יהיה 45 מטר?

<דוד ביטן (הליכוד):>
אין מחסנים בגודל הזה.

<אפרת ברנד:>
יכול מאוד להיות. למה לאפשר - - -?
<דוד ביטן (הליכוד):>
רבותי, אתם סתם קופצים בלי צורך. רוב המחסנים – אמרתי שהמחסן צריך להיות פנים דירתי ולא חיצוני לדירה. זה חייב לכתוב. אם הוא חיצוני זה ברור שלא.
<קריאה:>
חיצוני זה לא פיצול, זה כאילו יחידה - - -

<דוד ביטן (הליכוד):>
לא, לא. זה לא פיצול - נכון? אז אין בעיה. פתרנו את זה. רוב המחסנים הגדולים מ-15 ומעלה הם חיצונים לדירה, הם לא בתוך הדירה. אין מחסן דירתי של 20 מטר, אין דבר כזה.

<נועה עמירב:>
 לא, אבל יכולים לחבר את זה לדירה עם - - - 
<דוד ביטן (הליכוד):>
איך? איך? אם הוא לא מחובר אמרנו אין בנייה. אמרנו אין בנייה. 
<אפרת ברנד:>
אם ממילא אין מחסני גדולים אז ממילא החוק לא יחול על זה כי זה לא יפחת מ-45.  אבל אם יש מחסן שהוא מינימום 45 - - -
<דוד ביטן (הליכוד):>
לא, רגע. תני לי לסיים רגע. אי-אפשר סתם להתנגד. מכיוון שרוב המחסנים ברוב התב"עות הם 7.5 מטר צמוד דירתי, יש כאלה ישנים ישנים שנתנו עד 15 מטר, בבתים הפרטיים היום רוב התב"עות זה 7.5 עד 15 – תלוי. זאת אומרת, אנחנו מדברים פה על דירות של 60 מטר ומעלה, 45 ומעלה. זה חלק קטן משטח הבית שהם רוצים לפצל – זה דבר ראשון.
דבר שני, בואו ניקח דוגמה אחרת. אמרתי שלא תמיד הכניסה תהיה חיצונית למרתף. בוא ניקח שלוקחים 60 מטר מהמרתף אבל הוא צריך להיכנס כניסה עלית. למה להגביל אותו שהוא ישתמש במחסן  של ה-75 מטר או 15 מטר בכניסה העילית? הוא נכנס מקומת הקרקע, יש לו דלת. יורד למטה. אבל הוא צריך 20 מטר למעלה כדי שאפשר יהיה שתהיה לו דירה שמתחילה למעלה ויורדת למטה למרתף. תחשבו רגע, אתם סתם פוגעים בתכנון של הבית המפוצל. אין לזה שום היגיון. אין חשש כי מדובר על 7.5 מטר, ריבונו של עולם. על 15 מטר גג. 
<אפרת ברנד:>
לא, אם זה 7.5 מטר החוק ממילא לא יחול על זה. 

<תומר רוזנר:>
יחול ויחול. 

<אפרת ברנד:>
אה, אם הוא יחבר.

<קריאה:>
לא, חלק מהדירה - - -

<דוד ביטן (הליכוד):>
אתם סתם פוגעים בתכנון פה בלי שום סיבה. ראית, אמרת על המרתפים. פחדת ואמרתי לך: אין לי בעיה. אני לא נכנס לזה. סתם נכנסת ללחץ מכלום. 

<היו"ר רחל עזריה:>
אפרת, נחה דעתך?

<אפרת ברנד:>
לא, אנחנו מתנגדים לזה. 

<דוד ביטן (הליכוד):>
אבל סתם. בואו נעשה בהסכמה, לא רוצים ללכת לרב פה.

<היו"ר רחל עזריה:>
תגידי מה. חניה אמרנו לא. 

<דוד ביטן (הליכוד):>
רגע, בואו נשמע. חניה - לא. אני רוצה בהסכמה.
<אפרת ברנד:>
אני אומרת, כיוון שההבנה של החוק היתה שאם יש יחידת מרתף - - 

<דוד ביטן (הליכוד):>
מה התיקון שאת מוכנה ללכת? עזבי את ההבנות עכשיו.

<היו"ר רחל עזריה:>
דוד, שניה.

<אפרת ברנד:>
- - יחול על מרתף, זה הבקשה שאדוני ביקש בדיון האחרון. השיח היה שיח על מרתפים. 

<היו"ר רחל עזריה:>
מה מפריע לך? שזה לא מרתף אלא?

<אפרת ברנד:>
אלא זה מרחיב את תחולת החוק מעבר - - 
<היו"ר רחל עזריה:>
מה ההבדל בין מרתף למחסן, סליחה?

<אפרת ברנד:>
- - שמרתף הוא חלק מיחידת הדיור. ומחסן - אולי גם בראייה מאוד מאוד רחבה. ושוב, גם ההבנה  שמרתף ייכנס פה היא לא מובנית מאליה. זה הוצע, הגענו לפשרה - בסדר. זו הרחבה נוספת של הקונספציה שהוצגה פה בתחילת הדיון. 

ואם כבר אנחנו הולכים על המרתף - - -

<דוד ביטן (הליכוד):>
אם אנחנו נעשה שאפשר להשתמש במחסן אם זה חלק מהדירה המפוצלת - - - כתוספת למרתף מלמטה?
<תומר רוזנר:>
לא, לא.  אל תתחיל להיכנס - - -

<אפרת ברנד:>
אם כבר אנחנו הולכים על מרתף אז להגביל גם את הגודל שלו שיכול להתחבר. יש פה - - - של הקונספציה.

<היו"ר רחל עזריה:>
בואו נעשה לפי הגודל, לפי הגודל.

<תומר רוזנר:>
לא, אי-אפשר להיכנס לרזולוציה - - -

<קריאה:>
7.5 מטר, כמו שאמרת.

<דוד ביטן (הליכוד):>
תגביל את השטח של המחסן, אין לי בעיה.

<היו"ר רחל עזריה:>
סליחה, שאם שטח השירות הוא מינימום 20 מטר.

<דוד ביטן (הליכוד):>
לא, 20. אין 20 היום. המקסימום זה 15. 

<היו"ר רחל עזריה:>
אז מה יהיה לך 15? ביטן, אני לא מבינה. אז בשביל מה זה טוב לך? דוד, נניח ואנחנו אומרים שאתה לא יכול לפצל 7.5 ועוד 30 ומשהו, נכון? כי זה הרי צריך להיות 45. 
<דוד ביטן (הליכוד):>
אני מוכן, אני מוכן דווקא. תומר, בוא נגביל שאם משתמשים במחסן כחלק מהדירה המפוצלת, נגביל את השטח – אין לי בעיה. 

<תומר רוזנר:>
מה זאת אומרת? אני לא מבין מה אתה רוצה.

<דוד ביטן (הליכוד):>
 אם משתמשים במחסן, מעבירים כאילו משירות לזה כחלק ממחסן, את חלק מהמחסן בבית בהיתר, אז אנחנו נגביל את זה ל-7.5 מטר מהמחסן. 

<קריאה:>
בסדר גמור, ו - - -

<היו"ר רחל עזריה:>
המחסן לא יכול להיות יותר מ-7.5 מטר?

<כרמית יוליס:>
הוא יכול להיות  יותר, אבל  - - -

<דוד ביטן (הליכוד):>
אם יש לי 15 מטר מחסן - - -

<תומר רוזנר:>
זה לא הגיוני - - -

<דוד ביטן (הליכוד):>
למה לא הגיוני?

<תומר רוזנר:>
כי אם יש לי מחסן של  10 מטר,  מה הוא יעשה עם ה-3.5 האחרים?

<דוד ביטן (הליכוד):>
יהיה חלק מהדירה הקיימת. מה הבעיה? 

<תומר רוזנר:>
מה הוא יעשה איתה?
<כרמית יוליס:>
תומר, זה אותו היגיון של המרתפים. 
<היו"ר רחל עזריה:>
אבל למה? דוד, אני לא מבינה. אני לא מבינה מה ההיגיון.

<תומר רוזנר:>
זה לא הגיוני.

<דוד ביטן (הליכוד):>
בתכנון – אמרת לא להיכנס לתכנון. אז זה יישאר 2.5 מטר. 2.5 מטר יישאר כמחסן לדירה הקיימת ו-7.5 מטר לדירה - - -

<קריאה:>
הוא יחבר אותה לדירה, מה הבעיה? 

<דוד ביטן (הליכוד):>
אין בעיה תכנונית פה.

<קריאה:>
אין בעיה תכנונית, יחבר את זה לדירה.

<קריאה:>
יש בעיה קשה.

<דוד ביטן (הליכוד):>
למה יש בעיה קשה? רק אם זה ממש צדי.

<שלום זינגר:>
לא, רק אם זה חלק מהדירה. לא צדי. אם זה חלק מהדירה.

<היו"ר רחל עזריה:>
דוד, אני חושבת שאחד הדברים החשובים הוא שלא יהיו דירות מעוותות - -
<דוד ביטן (הליכוד):>
אני מסכים אתך, אבל הם מתעקשים סתם. 

<היו"ר רחל עזריה:>
- - שלא יהיו דירות מעוותות, שלא יהיה רבע דירה פה, שמינית דירה מלמטה, יורדים במדרגות, סופרים את המדרגות, בתוך 45 מטר. אנחנו לא רוצים דירות מעוותות, וזה אני נוטה להסכים - - -
<דוד ביטן (הליכוד):>
אני רוצה להסביר. בגלל שהנושא הזה של הפיכת שירות לעיקרי בהקלה זה דבר מאוד משמעותי, וזה שינוי שלא נעשה באף חוק, הלכנו פה בגלל הנושא של פיצול דירות. אין תוספת שם. לכן, אני מוכן ללכת לקראתם. אני רוצה את זה בהסכמה. אני אומר, בוא נגביל את השטח. לא נכנס כרגע לתכנון הפנימי. בוא נגביל את השטח שאפשר להשתמש במחסן, להפוך אותו כחלק מהדירה המפוצלת. 

<אפרת ברנד:>
כמו שהגבלנו את המרתף.

<תומר רוזנר:>
מה עם שטחי שירות אחרים?

<אפרת ברנד:>
לא, אז רק על מרתף ועל מחסן זה יחול.
<היו"ר רחל עזריה:>
לא. על מחסן או על מרתף?

<תומר רוזנר:>
יש עוד שטחי שירות - - -

<דוד ביטן (הליכוד):>
איזה? יש מרזבים – שש מטר. חדרי מכונות – לא. תלוי – אז את זה לא ניתן. אני לא מדבר על להפוך את זה לדירה. אני אומר להפוך שירות לעיקרי. את זה נגביל. חדר מכונות אתה רוצה להפוך לדירה? איפה יש דבר כזה? חדר מכונות? 
<היו"ר רחל עזריה:>
שוב, מה ההצעה?

<אפרת ברנד:>
אז רק על מחסן ומרתף זה יחול במגבלה - - - 60 מטר למרתף, 7.5 מטר למחסן. זה שני שטחי השירות - - -
<היו"ר רחל עזריה:>
המקסימום שאפשר זה  7.5 מטר מחסן. 
<תומר רוזנר:>
יש הרבה - - - חדר הסקה - - -

<דוד ביטן (הליכוד):>
כמה מטר יש? לא, זה לא. זה לתת את זה למחסנים. שאר הדברים – לא חדר מכונות, לא דברים מהסוג הזה.

<תומר רוזנר:>
רק מרתף ומחסן? 

<דוד ביטן (הליכוד):>
מרתף ומחסן תהפוך – כן. אין לי בעיה, בסדר. הולך אתכם. 
<היו"ר רחל עזריה:>
רגע, רגע. אם יש 7.5 מחסן ויש מדרגות אז הדירה צריכה להיות יותר מ-45 מטר רבוע.
<דוד ביטן (הליכוד):>
מינימום זה 45 - שיעשה מה הוא רוצה.

<כרמית יוליס:>
המדרגות לא נכנסות לשטח הדירה. 

<תומר רוזנר:>
מי אמר?

<היו"ר רחל עזריה:>
למה לא?

<כרמית יוליס:>
- - - אם המדרגות רק מובילות לדירה - - - 

<תומר רוזנר:>
זה בית פרטי, זה לא בית משותף.
<היו"ר רחל עזריה:>
אם יש מרתף ומחסן והם לא במפלס אחד ויש מדרגות, ייצאו לנו דירות מעוותות של 45 מטר רבוע שמתוכן, אני לא יודעת כמה מטרים, אני לא אדריכלית, זה המדרגות. זה מה שייצא.

<דוד ביטן (הליכוד):>
לא, לא. מה זה "מעוות"? הוא יתכנן את איך שהוא מבין. הוא לא יעשה רבע דירה. אנחנו לא ניכנס לתכנון הדירה.

<היו"ר רחל עזריה:>
אבל לשם אנחנו מובילים. למה?  כי אנחנו כל הזמן אמרנו - - -

<דוד ביטן (הליכוד):>
ננסח בצורה הגיונית שכזו, זה הכול.

<היו"ר רחל עזריה:>
חבר הכנסת ביטן, יש פה בעיה. ברגע שאנחנו אומרים שזה רק 7.5 מטר מהמחסן - - 
<דוד ביטן (הליכוד):>
מהמחסן, ו-60 מהמרתף. כל השאר חופשי.

<היו"ר רחל עזריה:>
אז בוא נעשה בתנאי שהמחסן הוא באותה קומה של המרתף.
<דוד ביטן (הליכוד):>
לא, זה לא הולך. אף פעם זה לא בקומה של המרתף. 

<היו"ר רחל עזריה:>
או למעלה. המצטרפים זה רק אם זה באותה קומה.

<שלום זינגר:>
ודאי, ודאי.

<היו"ר רחל עזריה:>
דוד, מה מטריד אותי?

<דוד ביטן (הליכוד):>
לא, לא. את עושה טעות. עשית נזק סתם.

<היו"ר רחל עזריה:>
לא, תקשיב. יהיו לנו דירות של 20 מטר רבוע בקומה אחת, 7.5  מטר רבוע, והמדרגות – כמה מטר רבוע זה מדרגות?

<תומר רוזנר:>
זה קוטג' - - - 

<היו"ר רחל עזריה:>
 קוטג' ממש, רק קוטג' לזאת שישנה במרתף.
<דוד ביטן (הליכוד):>
עם כל הכבוד לכולם, מי שמתכנן את הדירה זה זה שעושה אותה. הוא יחליט איך הוא עושה אותה.  מה זאת אומרת הוא יעשה 7.5? אז אף אחד לא ישתמש בדירה הזו, הוא לא יכול להשכיר אותה. 

<היו"ר רחל עזריה:>
כמה מטר רבוע זה מדרגות?

<קריאה:>
זה משתנה, זה תלוי ב - - -

<דוד ביטן (הליכוד):>
חבר'ה, לא צריך להגזים. הוא כבר יתכנן את הדירה שהיא תהיה ראויה. אם לא, מי ייתן לו? 

<היו"ר רחל עזריה:>
אז בוא נוציא את המחסן. בשביל 7.5 מטר? מה זה משנה? 

<דוד ביטן (הליכוד):>
למה? לא – שאם הוא ירצה, ישתמש.
<היו"ר רחל עזריה:>
אין בעיה, בתנאי שזה במפלס אחד.

<דוד ביטן (הליכוד):>
מה זה "במפלס אחד"? אבל זה לא במפלס של זה.

<היו"ר רחל עזריה:>
עם שאר הדירה. הדירה צריכה להיות מינימום 45 מטר רבוע, נכון? יפה.  45 מטר רבוע, מתוכם 7.5 מטר רבוע מותר שיהיו ממחסן. 

<דוד ביטן (הליכוד):>
עד.

<היו"ר רחל עזריה:>
עד, עד 7.5. אם זה באותו מפלס, מה אכפת לי? הכול בסדר. אף אחד לא משלם - - -

<דוד ביטן (הליכוד):>
אין, רוב המחסנים זה במפלס הקרקע. 

<היו"ר רחל עזריה:>
רגע, שניה. לא באותו מפלס של הדירה.

<דוד ביטן (הליכוד):>
לא, לא. לא עשית כלום. רוב המחסנים הם בקומת מפלס הקרקע, לא במפלס- - -

<תומר רוזנר:>
אם תתחיל להיכנס לזה לא תצא מזה. 

<היו"ר רחל עזריה:>
אם ה-45 מטר רבוע הם באותו מפלס אז לא אכפת לי ש-7.5 מטר יהיה במחסן. אבל מה שמטריד אותי זה שאנחנו נתחיל למצוא - - -, אנחנו הרי כל הזמן פוגשים את הדירות המעוותות האלה.
<דוד ביטן (הליכוד):>
לא, לא.  אני אסביר לך בדיוק. תביאי לי עט לרגע, אני אראה לך. תקשיבי, זה הדירה. ההיפך, מה שאת אומרת זה לא טוב. 
<כרמית יוליס:>
אפשר להבהיר בהגדרת גודל דירה של 45 מטר שזה דירה נטו. 

<היו"ר רחל עזריה:>
שזה מפלס אחד. הנה, דירה נטו. פתרנו את זה. מדרגות בתוך הבתים זה לא נחשב - - -

<קריאה:>
לא בטוחים שסופרים את המדרגות.

<דוד ביטן (הליכוד):>
שטח המדרגות זה שירות או עיקרי? 
<היו"ר רחל עזריה:>
עיקרי.

<תומר רוזנר:>
 - - - עיקרי כי זה לא משותף. 

<דוד ביטן (הליכוד):>
בסדר. אז זה לא מעניין אותי כי אני יכול מ-45 ומעלה.

<היו"ר רחל עזריה:>
אני לא רוצה דירות מעוותות. 

<דוד ביטן (הליכוד):>
אז תכתבי שלא בתוך 45, מה הבעיה?

<היו"ר רחל עזריה:>
בסדר, זה מה שאנחנו עושים עכשיו.

<כרמית יוליס:>
- - - נמצא דרך לכתוב את זה - - -
<דוד ביטן (הליכוד):>
כן. אני רוצה להראות לך איך זה נעשה. רוב המחסנים בדירות פרטיות הם במפלס הקרקע, צמודים לדירה במפלס הקרקע. מה שאת אומרת זה שאי אפשר להשתמש במחסנים. אז איך זה ילך?  נגיד שעכשיו אי-אפשר לעשות כניסה חיצונית למרתף והוא ייכנס מתוך הדירה. יהיה לו פה פתח כזה ופה פתח כזה. פה אני מעדיף שתהיה לו אפשרות להשתמש ב-20 מטר ולרדת למרתף. ה-7.5 מטר האלה הם מאוד קריטיים לכניסה למרתף דרך הדירה. פיצול הדירה: קומת קרקע - 20 מטר, וקומה תחתונה -  - -.הבנת?  לכן, את סתם זה. אל תתייחסי לזה. 7.5 - הוא יתכנן כבר איך שהוא מבין. אני לא נכנס לתכנונים האלה בכלל. מה זה מעניין אותי? את מבינה את הבעיה? את לא נותנת לו אפשרות לעשות כניסה עלית למרתף. ב- 15 - 20  מטר, זה סביר. 
<היו"ר רחל עזריה:>
אין לי בעיה. הדירה עצמה לא יכולה להיות 40 ו - - -

<דוד ביטן (הליכוד):>
את המדרגות לא לקחנו - - -. תוציאו את המדרגות מהשטח של המטרים. 
<היו"ר רחל עזריה:>
בדיוק, יפה – מצוין. לא כולל מדרגות.

<קריאה:>
המדרגות לא נכללות ב-45? 

<דוד ביטן (הליכוד):>
לא נכללות ב-45 מטר. 

<קריאה:>
- - - שטח עיקרי? 

<היו"ר רחל עזריה:>
לא. מדרגות לא מוגדר שטח עיקרי? 
<דוד ביטן (הליכוד):>
הוא אמר שטח עיקרי, אז אין בעיה.

<קריאה:>
מדרגות זה שטח עיקרי.

<היו"ר רחל עזריה:>
מדרגות זה שטח עיקרי.

<קריאות:>
לא, מה פתאום?  אם כבר זה שטח שירות. 
<היו"ר רחל עזריה:>
נחשב שטח עיקרי. 

<דוד ביטן (הליכוד):>
אוקי, אז זה בפנים. לא בפנים ה-45 מטר, זה הכול.

<היו"ר רחל עזריה:>
ה- 45 מטר צריך להיות ללא המדרגות. איך מנסחים את זה? 

<אפרת ברנד:>
אם המדרגות בבית צמוד קרקע נספרות כשטח שירות אז נמצא את הדרך.

<דוד ביטן (הליכוד):>
לא שירות.

<היו"ר רחל עזריה:>
לא, זה מוגדר כשטח עיקרי. 

<אפרת ברנד:>
אז מה הבעיה?

<היו"ר רחל עזריה:>
לא, אני צריכה את זה. אי-אפשר  - אז או שאומרים שאם יש מדרגות באמצע זה לא יכול להיות 45 מטר רבוע, זה חייב להיות 60. 
<דוד ביטן (הליכוד):>
אבל מה זה משנה? אני משתגע מזה. תקשיבי טוב. מרתף כן צריך לשנות. מדרגות – זה יכול להתווסף. אין לי בעיה שבתוך ה- - - שיש את השירות גם כן. איפה זה כתוב שלא?

<היו"ר רחל עזריה:>
אין לי  בעיה, רק אתה מבין שבסוף יהיה לך דירה של 45 מטר רבוע עם מדרגות בפנים. 

<דוד ביטן (הליכוד):>
לא.

<היו"ר רחל עזריה:>
כן, מותר.

<דוד ביטן (הליכוד):>
 תקשיבי. אם זה שירות, אין  בעיה. זה מתווסף ל-45 מטר.
<היו"ר רחל עזריה:>
נכון. אם זה מוגדר עיקרי?

<דוד ביטן (הליכוד):>
 אם זה לא שירות אז צריך להגדיר שזה לא חלק מה-45, זה הכול.

<היו"ר רחל עזריה:>
אז בואו נעשה את ההגדרה. זה מה שאנחנו עושים עכשיו.

<דוד ביטן (הליכוד):>
זה בסדר.

<היו"ר רחל עזריה:>
יפה. תמצא את ההגדרה, כבוד היועץ המשפטי.

<תומר רוזנר:>
מה הסיכום?

<דוד ביטן (הליכוד):>
הסיכום הוא שאם שטח המדרגות הוא שירות - - -
<תומר רוזנר:>
תגיד לי את הכול. 60 מטר – שטח מה?

<דוד ביטן (הליכוד):>
אני אומר, אם זה עד 60 מטר שטח מרתף אפשר להפוך. זה לא מדבר על הדירה. לגבי מחסן – אפשר להשתמש,  להפוך 7.5 מטר גג.

<תומר רוזנר:>
בנוסף.

<דוד ביטן (הליכוד):>
בנוסף.

<אפרת ברנד:>
לא בנוסף. ובלבד שסך כל שטחי השירות - - - 

<קריאה:>
כחלק מה-60. 

<דוד ביטן (הליכוד):>
לא, בנוסף.

<אפרת ברנד:>
לא, אבל ב-60 - - -

<דוד ביטן (הליכוד):>
המרתף הוא 60 מטר.  עזבו, באמת – מה זה משנה? המרתף הוא 60 מטר. 
<היו"ר רחל עזריה:>
דוד, אתה סוחר סוסים.

<דוד ביטן (הליכוד):>
אם יש לו 7.5 למעלה אז ישתמש בו. מה זה מעניין?

<היו"ר רחל עזריה:>
כלל שטחי השירות 60 מטר.

<אפרת ברנד:>
בדיוק. זה היתה ההצעה של משרד המשפטים. אנחנו רק אפשרנו עכשיו בתוך ה-60 גם לקחת מחסן. אבל ההבנה עם משרד המשפטים היתה - - -

<דוד ביטן (הליכוד):>
הלכנו אתכם על ה-60 במרתף. מה זה משנה? 67.5? זה הבעיה שלך - 67.5?

<היו"ר רחל עזריה:>
לא, לא. עזוב, דוד. 
<אפרת ברנד:>
זו ההבנה שהיתה עם משרד המשפטים.

<דוד ביטן (הליכוד):>
מה זה? איזה משרד משפטים?

<כרמית יוליס:>
שתהיה מגבלת גג ל - - -
<תומר רוזנר:>
מגבלת גג על כל שטחי השירות.

<אפרת ברנד:>
מגבלה של 60.

<דוד ביטן (הליכוד):>
אה, מגבלת גג. בסדר, אין לי בעיה. אתה יודע מה? בסדר.

<תומר רוזנר:>
רגע, אז מה - - -?

<דוד ביטן (הליכוד):>
שתהיה 60 מטר מגבלת גג. 

<תומר רוזנר:>
כולל הכול?

<דוד ביטן (הליכוד):>
כולל הכול. אבל לציין שאפשר להשתמש גם במחסן עד 7.5 מטר, אין לי בעיה.

<תומר רוזנר:>
אז כשאנחנו מדברים על כל שטחי שירות 60 מטר, אבל רק מרתף או מחסן?
<דוד ביטן (הליכוד):>
כן, מקובל עליי. - - - במרתף עד 7.5 מטר , והיתרה ב - - 
<קריאות:>
לא, במחסן.

<דוד ביטן (הליכוד):>
- - במחסן, סליחה, והיתרה במרתף. אין לי בעיה.

<היו"ר רחל עזריה:>
ומשלמים היטל השבחה מלא. 

<דוד ביטן (הליכוד):>
רגע. שטח המדרגות – אם זה שירות, אז לא צריך. אין שום בעיה, זה יכול להיות גם דירה מפוצלת שירות. ואם זה עיקרי אז זה לא ייחשב בשטח ה-45 מטר המינימלי.

לגבי היטל השבחה - יימשך שליש, אין בעיה,  לדירה המפוצלת.  אבל אם הם הופכים שטח שירות לעיקרי הם ישלמו רק על ההפיכה מלא – שלא יהיה לו פה זה.

<תומר רוזנר:>
מתי הם משלמים מלא?

<דוד ביטן (הליכוד):>
במועד ההיטל. 

<קריאה:>
איך תפריד בין זה?

<כרמית יוליס:>
מבחינה שמאית אתה יכול - - -

<דוד ביטן (הליכוד):>
בחשבון, אין בעיה. בחשבון כשהעירייה מוציאה, היא מוציאה. היא כותבת: על זה כך ועל זה כך. זה דבר פשוט. 

<כרמית יוליס:>
בשומה זה מתפצל.

<תומר רוזנר:>
זה מאוד מוזר.

<דוד ביטן (הליכוד):>
למה? עושים את זה כל הזמן. אתן לך דוגמה. כשיש לך שמונה תב"עות שהשביחו את השטח, כל תב"ע יש לך שורה. פה יהיה על הסעיף של הפיכת השינוי שליש, ועל הנושא השני כותבים.

<קריאה:>

תומר, זה קיים גם ב - - -

<תומר רוזנר:>
- - - קברתם את הכול, והכול בסדר. אין לי בעיה. 

<דוד ביטן (הליכוד):>
תומר, למה קברנו? מה קברנו? לא קברנו בכלל.

<תומר רוזנר:>
ברגע שאתה מטיל היטל השבחה מלא על ההפיכה - -

<דוד ביטן (הליכוד):>
רק על ההפיכה.

<תומר רוזנר:>
- - שזה בעצם ההשבחה העיקרית, אין על זה חולק במקרה הזה, אנשים לא יעשו את זה פשוט. 

<דוד ביטן (הליכוד):>
לא, לא. זה לא מדויק ואני אגיד לך למה.
<היו"ר רחל עזריה:>
לא, לא. זה ממש - - -

<דוד ביטן (הליכוד):>
 לפני התיקון הזה שאפשרנו להם להפוך הם לא יכלו לעשות בכלל את הדירה. היום נתנו לו אופציה, אבל אומרים לו: על זה תשלם מלא כי אתה עשית את זה לכל החיים פה. זה לא מוגבל בזמן. 
<קריאה:>
היטל ההשבחה זה רק 50%.

<דוד ביטן (הליכוד):>
בעניין הזה – אמרתי. היה לי תיקון שאני הבאתי. אני אומר, על זה כן לחייב. אין לי בעיה. זה לא פייר לא לחייב.

<היו"ר רחל עזריה:>
בסדר. אנחנו סגרנו הכול? זהו? מקובל?

<דוד ביטן (הליכוד):>
זה לא פייר לא לחייב על זה. אז יהיה לו על זה 30 - 40 אלף שקל היטל, ועל השני יהיה לו 15 אלף שקל היטל, אין בעיה.

<אפרת ברנד:>
הכול זה כמובן בהנחה שיחידת הדיור המפוצלת היא ראויה לשמש מגורים.

<דוד ביטן (הליכוד):>
זה כתבנו.

אני חייב ללכת לכספים.

<אריאלה מלכה:>
גלעד, אתה רוצה לתת לנו משהו כתוב?

<תומר רוזנר:>
לא. יש סיכום ברור, אפשר להצביע על זה. אין לי כרגע נוסח לתת.
<דוד ביטן (הליכוד):>
הוא יתקן את זה.

הבנת, תומר? 

<תומר רוזנר:>
כן, כן.

<דוד ביטן (הליכוד):>
אל תדאג, יהיה בסדר.  אנשים ישתמשו בזה, ועוד איך.
<היו"ר רחל עזריה:>
אפרת, בסדר? מקובל עלייך. 

<אפרת ברנד:>
- - -

<היו"ר רחל עזריה:>
כרמית, בסדר? 

<כרמית יוליס:>
גם עלינו.

<היו"ר רחל עזריה:>
מרכז השלטון המקומי ששוב שלחתם לי מכתב, שתהיו בריאים? אין לכם טלפונים. 

<דוד ביטן (הליכוד):>
מה שאתה רוצה אני אתערב בזה, מה שאתה רוצה.

<תומר רוזנר:>
אני רושם לך עכשיו פתק. אם אתה מראה לי בעוד שנה יותר מעשר דירות, אני מזמין אותך - - -
<דוד ביטן (הליכוד):>
כן, אני אתן לך מה שאתה רוצה. אני אנצח אותך ואני אזמין אותך. 

<תומר רוזנר:>
יאללה.

<דוד ביטן (הליכוד):>
כשאתה נותן לאנשים את האופציה להשתמש במרתף לדירה מפוצלת, כולם יפצלו. כולם יפצלו על המקום. הפיצול יהיה במרתפים, וזה הגיוני. יעשו על מרתף ולא על - - -. למה לקלקל את הדירה כשיש לו למטה שטח? הבעיה היא ב-60 מטר במרתף, פה הבעיה.

<תומר רוזנר:>
נכון, זו הבעיה. 

<דוד ביטן (הליכוד):>
אז יש בעיה תכנונית, אבל עזוב. 

<תומר רוזנר:>
תגיד לי, מי יחתוך את המרתף שלו לשניים?
<דוד ביטן (הליכוד):>
אסביר לך אחר כך. זה לא הבעיה היחידה.

<תומר רוזנר:>
נכון.

<דוד ביטן (הליכוד):>
בסדר, אבל לא שאר הדברים. היטל ההשבחה פה לא ישמש לזה.
ה-60 מטר הוא בעייתי. פה זה שינוי רציני. פעם ראשונה בחקיקה שעושים.

<תומר רוזנר:>
נכון, לגמרי. אין ספק שזה מהפכה. 

<דוד ביטן (הליכוד):>
עזוב, בוא נלך איתם. מה הבעיה? זה לא - - -

<היו"ר רחל עזריה:>
אני מקריאה את הסיכום.

<תומר רוזנר:>
לא, אל תקריאי כי אני לא יודע אם זה - - -. מה שסיכמנו - סיכמנו.

<דוד ביטן (הליכוד):>
אמרתי. אמרנו והוא הבין. 
אני בעד. את לא צריכה אותי, נכון? אני הולך.

<היו"ר רחל עזריה:>
אני אומרת את הקווים העקרוניים ואז אני אגיד לפי הזה. סוכם כך: קודם כל, שטחי השירות, המרתף -  עד 60 מטר רבוע. מחסן  - 7.5 מטר רבוע. בסך הכול, 60 מטר רבוע. 

אמרנו גם לגבי מדרגות. היה את הנושא של המדרגות שאתם תנסחו, נכון? שזה לא יבוא ב-45 - -

<תומר רוזנר:>
לא יבוא ב-45.

<היו"ר רחל עזריה:>
- - והיה היטל השבחה מלא בשטחי שירות.

<כרמית יוליס:>
רק על ההמרה של ה - - -

<תומר רוזנר:>
על ההמרה, על ההמרה - - -

<היו"ר רחל עזריה:>
על השטחי שירות, על ההמרה לשטח עיקרי. ושאר מה שדיברנו בוועדה כפי שינוסח על-ידי הייעוץ המשפטי של הוועדה שאם יש משהו, בסדר?
<תומר רוזנר:>
בסדר גמור.

<היו"ר רחל עזריה:>
מי בעד ההצעה? תרים את ידה.

חבר הכנסת ביטן הוא בעד. הוא יצא.
מי נגד? אין. מי נמנע? אין.

הצבעה

בעד – פה אחד
הצעת חוק התכנון והבנייה (תיקון מס' 110 - הוראת שעה) (פיצול דירות), התשע"ז-2016 (פ/3044) (כ/673), - רביזיה, בקשה לדיון מחדש של חברת הכנסת רחל עזריה לפי סעיף 115 לתקנון הכנסת בנושא הפיכת שטח שירות לשטח עיקרי, בכפוף לשינויים, נתקבלה.

<היו"ר רחל עזריה:>
תודה רבה. הוצאנו חוק יפה, תודה. 

הישיבה נעולה.

<הישיבה ננעלה בשעה 13:45.>
[image: image1.png]